Nr. C 23/32 De Europæiske Fællesskabers Tidende 30. 1. 84 
B. I medfør af vedtagelsen af et ændringsforslag i afdelingens udtalelse udgik følgende sætning 
af teksten: 
Side 3, punkt 3.1, 3. afsnit 
»I en sand politik til opnåelse af ren luft må anvendes begge instrumenter, uden at det 
ene går forud for det andet.« 
Udtalelse om Kommissionens økonomiske årsberetning 1983/84 
(84/C 23/13) 
Den tekst, som har været genstand for udtalelsen, er endnu ikke offentliggjort i De 
Europæiske Fællesskabers Tidende. 
A. UDTALELSENS JURIDISKE GRUNDLAG 
Rådet besluttede den 24. oktober 1983, i medfør af artikel 198 i traktaten om oprettelse 
af Det europæiske økonomiske Fællesskab, at høre Det økonomiske og sociale Udvalg 
om det nævnte emne. 
Procedure 
Afdelingen for økonomiske og finansielle anliggender, der skulle udarbejde denne 
udtalelse, udnævnte Alois Pfeiffer til ordfører. 
Afdelingen vedtog enstemmigt sin udtalelse den 15. november 1983. 
B. DET ØKONOMISKE OG SOCIALE UDVALGS UDTALELSE 
Udvalgets udtalelse blev vedtaget på den 212. plenarforsamling den 23. og 24. novem­
ber 1983 med stort flertal; 1 stemte imod og 2 undlod at stemme. 
Udtalelsens ordlyd er følgende: 
1. Konjunkturanalyse 1983/84 
1.1. Kommissionens prognose 
Efter en analyse af de vigtigste data i Kommissio­
nens økonomiske årsberetning, uden at der er gået 
nærmere ind på den økonomiske situation i de 
enkelte medlemsstater, kan følgende konstateres: 
Kommissionen har også denne gang måttet nedju­
stere den prognose for væksten i BNP i 1983, som 
den opstillede i den økonomiske årsberetning 
1982/83 (1,1 %) og går nu ud fra en vækst i BNP på 
0,5 % i 1983. I 1984 forventer Kommissionen en 
vækst på 1,5%. Mens det private forbrug, lagerop­bygningen og boligbyggeriet i 1983 i nogle lande 
bidrog til væksten, skulle den stigning i væksten, 
som Kommissionen forventer i 1984, navnlig 
komme fra eksporten (+ 3,6 %) og investeringerne 
(+1,8 %). Væksten i det private og offentlige for­
brug samt lageropbygningen skulle blive ubetydelig 
eller stagnere. 
Samtidig med denne økonomiske vækst forventes i 
1984 en nedgang i inflatibnstakten (5,1 % i forhold til 
6,3 % i 1983); ligeledes forventes en yderligere sænk­
ning af renten. Desuden vil væksten i pengemæng­
den aftage (8,7% i forhold til 10,5% i 1983) samt 
lønstigningen pr. lønmodtager (1984: +6,1 %, 1983: 
+ 7,2%). Saldoen på betalingsbalancen kan i 1984 
komme til at se bedre ud (0,0% af BNP mod 
-0,2% af BNP i 1983). Det offentliges underskud 
30. 1. 84 De Europæiske Fællesskabers Tidende Nr. C 23/33 
for EF som helhed nedbringes fra 5,4% af BNP i 
1983 til 4,7% i 1984. 
Arbejdsløsheden forventes at nå op på 10,4% i 1983 
på 10,9% i 1984, hvilket næsten svarer til progno­
serne i den økonomiske årsberetning 1982/83. 
Ifølge Kommissionens helhedsvurdering af den 
økonomiske udvikling skulle 1983 blive det første år 
med et langsomt økonomisk genopsving. Dog gøres 
der hvad angår videreudviklingen for 1984 opmærk­
som på nationale og verdensøkonomiske usikker­
hedsfaktorer såsom renteudviklingen, budgetproble­
mer, valutakurssvingninger og udviklingen i de 
gælds- og handelsproblemer, som mange lande i 
den tredje verden har. 
1.2. Vurdering 
1.2.1. På baggrund af to positive faktorer, nemlig 
den faldende inflationstakt i EF og det kraftige kon­
junkturopsving i USA er Udvalget enig med Kom­
missionen i: 
— at der kun vil blive tale om et langsomt og usta­
bilt konjunkturopsving, som varier fra et land til 
et andet, og at det er nødvendigt med en dyna­
misk vækststrategi, samt 
— at den i forvejen høje arbejdsløshed fortsat vil 
stige, omend ikke så meget i 1984 som i 1983. 
1.2.2. Det økonomiske opsving i EF må ifølge 
Kommissionen hovedsagelig komme fra eksporten, 
men da udviklingen i verdenshandelen, kraftigt 
påvirkes af de verdensøkonomiske usikkerhedsfak­
torer, som Kommissionen gør opmærksom på, og 
som også Udvalget nævner i sin udtalelse af 6. juli 
1983 (valutakurssvingninger, olieprisudvikling, ren­
teudviklingen i USA, gældsproblemer), er der ingen 
sikkerhed for en stabil udvikling i den forventede 
vækst. Efter Udvalgets mening kan man derfor ikke 
ud fra de fremlagte prognoser for øjeblikket med 
sikkerhed sige, om det svage konjunkturopsving kan 
vare ved ud over 1984. 
1.2.3. Udvalget gentager sin opfattelse, at enhver 
økonomisk politiks fornemste mål må være realise­
ringen af en optimal økonomisk vækst, for uden 
vækst ville kampen mod arbejdsløsheden være dømt 
på forhånd. Men for øjeblikket findes der ingen vækststrategier, som i sig selv kan sikre en høj 
beskæftigelse i EF. Vækstpolitikken må i højere 
grad end hidtil tage hensyn til strukturændringerne 
og suppleres med specifikke beskæftigelsesforan­
staltninger. 
De langfristede økonomiske data, der er anført i 
tabel I i den økonomiske årsberetning og de tal, 
Udvalget har anført i tabel I og la i bilaget til sin 
beretning om den økonomiske situation (medio 
1983) ligger tæt på en prognose. Udvalget anser det 
for ønskeligt, at der udarbejdes prognoser for væk­
sten og beskæftigelsen på mellemlangt sigt. Dermed 
kunne der anvises midler, til hvorledes de tendenser 
i beskæftigelsesudviklingen, som OECD har anført i 
sin beretning fra september 1983, kan modvirkes. 
(OECD forventer, at der sidst i 1984 vil være 35 mio 
arbejdsløse i de 24 OECD-lande eller 5 mio flere 
end sidst i 1982. Som følge af den demografiske 
udvikling og kløften mellem produktivitetsfremgan-
gen og væksten forventer OECD ingen bedring i 
situationen i anden halvdel af dette årti, navnlig 
ikke for de europæiske OECD-lande. Desuden for­
udses det, at de langtidslediges andel af samtlige 
arbejdsløse vil komme til at ligge et godt stykkke 
over 30 %). 
Udvalget anser det endvidere for ønskeligt, om der 
forelå regelmæssige prognoser for hastende, særlig 
vækstfremmende brancher og sektorer. 
2. Kommissionens økonomiske og beskæftigelsespo­
litiske strategier 
2.1. Finanspolitik og renteudvikling 
Udvalget er enig med Kommissionen i, 
— et renteudviklingen i Europa også afhænger af 
renteniveauet i USA. 
— at infrastrukturudgifter, der bidrager til udvi­
delse af produktionskapaciteten, skal priorite­
res, og 
— at strukturelle budgetunderskud ikke kan bibe­
holdes i længden. 
Udvalget er dog af den opfattelse, at strukturelle 
budgetunderskud må nedbringes på en sådan måde, 
at man undgår en eventuel efterspørgselsreducering 
Nr. C 23/34 De Europæiske Fællesskabers Tidende 30. 1.84 
med en bremsende virkning på konjunkturopsvin­
get. Dette støttes af Kommissionens udsagn om, at 
den ekspansive amerikanske finanspolitik i væsent­
lig grad har fremmet opsvinget i USA. 
2.2. Udbudspolitiske foranstaltninger, der tilsigter 
en stigning i produktiviteten og en forbedring af 
den internationale konkurrenceevne 
I sin udtalelse om den økonomiske situation i 1983 
har Udvalget udførligt behandlet foranstaltninger til 
forbedring af udbudsbetingelserne. Der foreslås lige 
fra målrettet stimulering af de private investeringer 
og skabelse af et velfungerende internt marked til 
støtte til vækstsektorer og fremme af de små og mel­
lemstore virksomheder. Herunder hører også foran­
staltninger til styrkelse af den risikovillige kapital. 
Sådanne foranstaltninger ville få så meget desto 
større virkning, desto mere det lykkes at få renten 
bragt ned. For så vidt ligger Udvalget her fuldt ud 
på linje med Kommissionen. 
Kommissionens henstilling om at nedsætte sel­
skabsskatten må ses i sammenhæng med den van­
skelige budgetsituation i EF's medlemslande. 
Udvalget er af den opfattelse, at anvendelsen af 
knappe skatteindtægter til målrettet fremme af 
vækstsektorerne og små og mellemstore virksomhe­
der må prioriteres højt blandt de skattepolitiske 
fremmende foranstaltninger. 
I den forbindelse må der endvidere tages hensyn til, 
— at skattebyrden for navnlig de mellemste ind­
komstgrupper stiger kraftigt i nogle lande, og 
— at udnyttelsen af eksisterende finansieringsspil-
lerum til forbedring af efterspørgsels- og afsæt-
ningsbetingelserne også kunne støtte konjunk­
turopsvinget mærkbart. 
2.3. Indkomstpolitik 
I Kommissionens forslag, ifølge hvilket lønpolitik­
ken udelukkende bør være orienteret mod en forbe­
dring af erhvervslivets indtjeningsmuligheder, 
behandles kun omkostningsaspektet ved lønnin­
gerne: efterspørgselsaspektet lades ude af betragt­
ning. Her er Udvalget af den opfattelse, at arbejds­
markedets parter bør lægge deres fordelingsstrategi på en sådan måde, at der på den ene side bliver 
plads til en tilstrækkelig indtjening i erhvervslivet og 
dermed sættes gang i de risikovillige investeringer 
og på den anden side sker en stabilisering af købe­
kraften til gunst for afsætningen og dermed en bedre 
udnyttelse af produktionskapaciteten med tilsva­
rende degression i omkostningerne. Fællesskabets 
bestræbelser på at forbedre sin konkurrenceevne 
med henblik på indkomstfordelingen må ikke tage 
form af et kapløb mellem medlemsstaterne om 
sænkning af indkomsterne, da dette ville skabe en 
deflationsspiral på internationalt plan. 
2.4. Efterspørgselspolitik til konsolidering af væk­
sten og investeringerne 
Udvalget støtter Kommissionens understregning af, 
at det er nødvendigt at foretage offentlige investe­
ringer for at styrke et varigt økonomisk opsving. 
Udvalget foreslår i sin udtalelse af 6. juli 1983 en 
politik til stabilisering på mellemlang sigt af inve-
steringsefterspørgselen, som medlemsstaternes 
finanspolitik skal tilpasses efter. Sideløbende her­
med må udbudsbetingelserne forbedres gennem 
offentlige investeringsinitiativer på områder, hvor 
der ligger nogle centrale samfundsmæssige 
behov ('). 
2.5. Koordinering af den økonomiske politik i EF og 
internationalt samarbejde 
Udvalget er enig med Kommissionen i, at en styr­
kelse af EMS og skabelsen af et velfungerende 
europæisk internt marked, navnlig fjernelse af eksi­
sterende hindringer samt harmonisering af med­
lemsstaternes subsidiepolitik, er vigtige elementer i 
en europæisk strategi til fremme af væksten og 
bestæftigelsen. Desuden har Udvalget allerede gjort 
opmærksom på nødvendigheden af, at EF koordine­
rer og fremmer offentlige investeringstiltag. Det støt­
ter derfor fuldt ud Kommissionens krav om, at der 
bliver lagt mere vægt end hidtil på at udvikle det 
europæiske potentiel inden for højteknologiske 
vækstsektorer (f.eks. informationsteknologier, tele­
kommunikation og bioteknologi). 
(') Jf. Det økonomiske og sociale Udvalgs udtalelse om 
Den økonomiske situation i Fællesskabet (medio 
1983) (EFT nr. C 286 af 24. 10. 1983). 
30. 1. 84 De Europæiske Fællesskabers Tidende Nr. C 23/35 
I betragtning af de eksisterende verdensøkonomiske 
usikkerhedsfaktorer, som også Kommissionen igen 
nævner, slår Udvalget på ny til lyd for, at EF presser 
på for at få iværksat verdensomspændende økono­
miske foranstaltninger (navnlig sammen med USA 
og Japan), der tager sigte på at sænke den for høje 
realrente, stabilisere valutakursudviklingen for at 
forhindre et sammenbrud uden for de internationale 
kreditkæder, regulere og stabilisere udviklingen i 
verdensmarkedspriserne på råstoffer, samt på at 
bekæmpe protektionistiske tendenser. 
Et godt fungerende internationalt valutasystem er 
en afgørende forudsætning for et tilstrækkeligt 
opsving i økonomien. De positive erfaringer med 
EMS bør få EF's valutamyndigheder til at styrke 
ECU'ens rolle fremfor passivt at beklage sig over 
dollaren. 
2.6. Foranstaltninger på arbejdsmarkedet til løsning 
af arbejdsmarkedsproblemet heden og dens sociale og økonomiske omkostninger 
og henveser i denne forbindelse til de krav, herun­
der forudsætningerne og betingelserne for, at de kan 
opfyldes, som Det økonomiske og sociale Udvalg 
har fremsat i udtalelsen om Den økonomiske situa­
tion i Fællesskabet (medio 1983). (•)• 
Endelig erklærer Udvalget med henblik på topmø­
det i Athen i december, at det er bydende nødven­
digt, at der pustes nyt liv i den europæiske dynamik 
både på det økonomiske, industrielle og sociale 
plan. 
Stillet over for de udfordringer, som de nye teknolo­
gier indebærer, må Europa ved hjælp af en aktiv 
koordinering af medlemsstaternes initiativer og ved 
hjælp af direkte fællesskabsaktioner bidrage til at 
fremme en økonomisk vækst der kan magte de bety­
delige strukturændringer, som vil vende op og ned 
på udviklingen i 1980'erne, navnlig indenfor indu­
strien. 
Udvalget er enig med Kommissionen i dennes 
afsluttende bemærkninger, at der i de kommende år 
må gøres en stor indsats for at nedbringe arbejdsløs-(') Jf. Det økonomiske og sociale Udvalgs udtalelse om 
Den økonomiske situation i Fællesskabet (medio 
1983) (EFT nr. C 286 af 24. 10. 1983). 
Bruxelles, den 23. november 1983. 
Francois CEYRAC 
Formandfor 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Forkastet ændringsforslag: 
Følgende ændringsforslag, til afdelingens udtalelse, der blev indgivet i overensstemmelse med 
forretningsordenen, blev forkastet af Udvalget under forhandlingerne: 
Vurdering punkt 1.2.1. 
Følgende indføjes efter andet led: 
»Imidlertid må man mene, at ikke alle ukendte momenter nødvendigvis behøver at skærpe 
en pessimistisk grundvurdering.« 
Begrundelse 
Kommissionens årsberetning er mere fuldstændig end det fremgår af analysen i Udvalgets udta­
lelse. 
Nr. C 23/36 De Europæiske Fællesskabers Tidende 30. 1. 84 
Resultatet af afstemningen 
45 stemte for, 46 stemte imod, 18 undlod at stemme. 
Foranstaltninger på punkt 2.6. 
1. Titlen og første afsnit affattes således: 
»2.6. Konklusion 
Afdelingen kan erklære sig enig med Kommissionen i dennes konklusioner, som er anført 
sidst i årsberetningen, og hvori opregnes de økonomisk-politiske foranstaltninger, der bør 
iværksættes, såfremt de forudsætninger for en realisering er opfyldt, som Udvalget nævner i 
denne udtalelse og i udtalelsen om den økonomiske situation i Fællesskabet (medio 
1983) (')•« 
2. Mellem 2. og 3. afsnit indføjes følgende: 
»Der bør gøres en stor indsats for at nedbringe ledigheden og dens sociale og økonomiske 
omkostninger.« 
Begrundelse 
Udvalget, som skal afgive en udtalelse om Kommissionens økonomiske årsberetning, bør udtale 
sig om konklusionerne, således som Kommissionen anfører dem i resumé-form i slutningen af sin 
økonomiske årsberetning, hvilket ikke er tilfældet i det foreliggende forslag til udtalelse. 
Resultatet af afstemningen 
Et stort flertal stemte imod, 4 stemte for, 13 undlod at stemme. 
(') EFT nr. C 286 af 24. 10. 1983. 
Udtalelse oVn forslag til Rådets direktiv om beskyttelse af arbejdstagere mod farerne ved 
at være udsat for kemiske, fysiske og biologiske agenser under arbejdet: støj 
(84/C 23/14) 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 289 af 5. november 1982, side 1. 
A. UDTALELSENS JURIDISKE GRUNDLAG 
Rådet besluttede den 28. november 1982, i medfør af artikel 100 i traktaten om opret­
telse af Det europæiske økonomiske Fællesskab, at høre Det økonomiske og sociale 
Udvalg om det nævnte emne. 
Procedure 
Afdelingen for sociale anliggender fik til opgave at forberede udtalelsen og udpegede